ai4bharat/Pralekha huggingface dataset:
പ്രത്യേക സേവനങ്ങളും ഫീച്ചറുകളും
തൃപ്പൂണിത്തുറയിൽ 'തിങ്കൾ' പദ്ധതിക്ക് നാളെ തുടക്കം
എച്ച്എൽഎല്ലും കൊച്ചിൻ ഷിപ്പ്യാർഡും സംയുക്തമായി നടപ്പിലാക്കുന്ന ആർത്തവ ശുചിത്വ പദ്ധതിയാണ് തിങ്കൾ
കൊച്ചി: ഓഗസ്റ്റ് 13, 2023
സ്ത്രീകൾക്കിടയിൽ ആർത്തവ ശുചിത്വം പ്രോത്സാഹിപ്പിക്കുന്നതിനും സൗജന്യമായി മെൻസ്ട്രൽ കപ്പുകൾ വിതരണം ചെയ്യുന്നതിനും എറണാകുളം തൃപ്പൂണിത്തുറ മുനിസിപ്പാലിറ്റിയിൽ 'തിങ്കൾ' പദ്ധതി നടപ്പിലാക്കുന്നു. കേന്ദ്ര സർക്കാരിന്റെ കീഴിലുള്ള രണ്ടു പൊതുമേഖലാ സ്ഥാപനങ്ങളായ കൊച്ചിൻ ഷിപ്പ്യാർഡ് ലിമിറ്റഡും എച്ച്എൽഎൽ ലൈഫ് കെയർ ലിമിറ്റഡും സംയുക്തമായാണ് ഈ പരിപാടി നടപ്പിലാക്കുന്നത്.
ഏകദേശം 9000 സ്ത്രീകൾക്ക് പ്രയോജനം ലഭിക്കുന്ന ഈ പദ്ധതിയുടെ ഉദ്ഘാടനം തൃപ്പൂണിത്തുറ മുനിസിപ്പാലിറ്റി ചെയർപേഴ്സൺ ശ്രീമതി രമ സന്തോഷ് നിർവ്വഹിക്കും. നാളെ  ഇന്ദിര പ്രിയദർശിനി ലയം കൂത്തമ്പലത്തു നടക്കുന്ന ചടങ്ങിൽ, കൊച്ചിൻ ഷിപ്പ്യാർഡിന്റെ എജിഎം  ശ്രീ സമ്പത് കുമാർ പി.എൻ., എച്ച്എൽഎല്ലിന്റെ ജനറൽ മാനേജറും  എച്ച്എൽഎൽ കൊച്ചി കാക്കനാട്, ഐരാപുരം ഫാക്ടറികളുടെ യൂണിറ്റ് ചീഫുമായ ശ്രീ രാജീവ് ആർ. വി എന്നിവരും പങ്കെടുക്കും. ചടങ്ങിനോടനുബന്ധിച്ച് 'തിങ്കൾ' മെൻസ്ട്രൽ കപ്പുകൾ സൗജന്യമായി വിതരണം ചെയ്യും.
എച്ച്എൽഎല്ലിന്റെ വിദ്യാഭ്യാസ-സാമൂഹിക വികസന വിഭാഗമായ എച്ച്എൽഎൽ മാനേജ്മെന്റ് അക്കാദമിയെയാണ് 'തിങ്കൾ' പദ്ധതിയുടെ നടത്തിപ്പിനായി ചുമതലപ്പെടുത്തിയിരിക്കുന്നത്. സ്ത്രീകളുടെ ആരോഗ്യ സംരക്ഷണത്തിനു ശരിയായ ആർത്തവ ശുചിത്വ രീതികൾ ശീലിക്കുന്നതിന്റെ പ്രാധാന്യത്തെ കുറിച്ചുള്ള അവബോധം സൃഷ്ടിക്കുക എന്നതാണ് പദ്ധതിയുടെ പ്രധാന ലക്ഷ്യം. ബോധവത്കരണ പരിപാടികൾക്ക് പുറമെ പരിസ്ഥിതി സൗഹൃദവും ചെലവ് കുറഞ്ഞതുമായ മെൻസ്ട്രൽ കപ്പുകളും പദ്ധതിയുടെ ഭാഗമായി വിതരണം ചെയ്യും.
സ്ത്രീകളുടെ ക്ഷേമവും പാരിസ്ഥിതിക സുസ്ഥിരതയും സംബന്ധിക്കുന്ന ഒരു പ്രധാന വിഷയമാണ് ആർത്തവ ശുചിത്വം. വിഷയം ഫലപ്രദമായി കൈകാര്യം ചെയ്യുന്നതിന് രണ്ടു പ്രമുഖ പൊതുമേഖലാ സ്ഥാപങ്ങളുടെ അനുഭവസമ്പത്ത് ഏറെ പ്രയോജനം ചെയ്യും.
ജാർഖണ്ഡ്, മഹാരാഷ്ട്ര, തെലങ്കാന തുടങ്ങി വിവിധ സംസ്ഥാനങ്ങളിലും കേരളത്തിലെ വിവിധ ബ്ലോക്ക് ഗ്രാമ പഞ്ചായത്തുകളിലും കോർപ്പറേഷനുകളിലും 'തിങ്കൾ' പദ്ധതി ഇതിനോടകം നടപ്പിലാക്കിയിട്ടുണ്ട്. രാജ്യത്തെ ആദ്യത്തെ മാതൃകാ ടൂറിസം ഗ്രാമമായ കുമ്പളങ്ങി ഗ്രാമപഞ്ചായത്തിനെ, 2022 ജനുവരി 13-ന് കേരള ഗവർണറായ ശ്രീ ആരിഫ് മുഹമ്മദ് ഖാൻ, ഇന്ത്യയുടെ ആദ്യത്തെ സാനിറ്ററി നാപ്കിൻ രഹിത പഞ്ചായത്തായി പ്രഖ്യാപിച്ചിരുന്നു. പഞ്ചായത്ത് നടപ്പിലാക്കിയ 'തിങ്കൾ' പദ്ധതിയിലൂടെയാണ് ഈ നേട്ടം സാധ്യമായത്.
മെൻസ്ട്രൽ കപ്പുകൾ ആരോഗ്യകരവും പരിസ്ഥിതി സൗഹൃദവുമാണ്. എച്ച്എൽഎൽ എം-കപ്പ് പുനരുപയോഗിക്കാവുന്നതും എഫ്ഡിഎ അംഗീകൃത മെഡിക്കൽ ഗ്രേഡ് സിലിക്കൺ കൊണ്ട് നിർമ്മിച്ചതുമാണ്. 5 വർഷം വരെ എം-കപ്പുകൾ ഉപയോഗിക്കാനാകും.
തൃപ്പുണിത്തുറയിലെ സ്ത്രീകൾക്ക് ഏറെ പ്രയോജനം ചെയ്യും എന്ന് കണക്കാക്കപ്പെടുന്ന ഈ പദ്ധതി ആറുമാസകാലം നീണ്ടുനിൽക്കും.
(Visitor Counter : 32
സാമൂഹ്യനീതി, ശാക്തീകരണ മന്ത്രാലയം
മാനസികാരോഗ്യം - കോവിഡിന് അപ്പുറത്തേക്ക് നോക്കുമ്പോൾ' എന്ന വിഷയത്തെ ആസ്പദമാക്കിയുള്ള അന്താരാഷ്ട്ര സമ്മേളനം നാളെ
സാമൂഹ്യനീതി ശാക്തീകരണ മന്ത്രാലയത്തിന് കീഴിലുള്ള, ദിവ്യങ്ക ശാക്തീകരണ വകുപ്പ്, ഓസ്ട്രേലിയയിലെ മെൽബൺ സർവകലാശാലയുമായി സഹകരിച്ച് സംഘടിപ്പിക്കുന്ന, 'മാനസികാരോഗ്യം കോവിഡ് കാലത്തിന് അപ്പുറത്തേക്കു നോക്കുമ്പോൾ' അന്താരാഷ്ട്ര സമ്മേളനം നാളെ. വീഡിയോ കോൺഫറൻസിങ്ങിലൂടെ സംഘടിപ്പിക്കുന്ന സമ്മേളനം സാമൂഹ്യനീതി ശാക്തീകരണ വകുപ്പ് മന്ത്രി ഡോ.തവർചന്ദ് ഗെലോട്ട് ഉദ്ഘാടനം ചെയ്യും
സമ്മർദ്ദ ലഘൂകരണം, വീട്ടിൽ ഇരുന്നുള്ള ജോലി, ആത്മഹത്യ, ഇന്ത്യയിലെയും അമേരിക്കയിലെയും മാനസികാരോഗ്യം മനുഷ്യാവകാശങ്ങൾ തുടങ്ങിയ വിഷയങ്ങൾ ഇരു രാഷ്ട്രങ്ങളിലെയും വിദഗ്ധർ സമ്മേളനത്തിൽ ചർച്ച ചെയ്യും
ദിവ്യങ്കരുടെ ഉന്നമനം ലക്ഷ്യമിട്ട് ഈ മേഖലയിൽ ഇന്ത്യയും ഓസ്ട്രേലിയയും തമ്മിൽ 2019 നവംബറിൽ ധാരണാപത്രം ഒപ്പുവെച്ചിരുന്നു.
വകുപ്പിന്റെ യൂട്യൂബ് ചാനലിൽ പരിപാടിയുടെ തത്സമയ സംപ്രേക്ഷണം ലഭ്യമാണ്
https://youtu.be/GcNKczaqVsQ
പ്രധാനമന്ത്രിയുടെ ഓഫീസ്
ദേശീയ ഗെയിംസിൽ പങ്കെടുത്തവർക്കിടയിൽ ഗർബ ജനപ്രീതി നേടിയതിൽ പ്രധാനമന്ത്രി സന്തോഷം പ്രകടിപ്പിച്ചു
കായികമേള കളിക്കാർക്ക് വൈവിധ്യമാർന്ന സംസ്കാരങ്ങളെ അടുത്തറിയാൻ അവസരമൊരുക്കുന്നുവെന്ന് പ്രധാനമന്ത്രി ശ്രീ നരേന്ദ്ര മോദി പറഞ്ഞു.
സ്പോർട്സ് അതോറിറ്റി ഓഫ് ഇന്ത്യയുടെ ട്വീറ്റിന് മറുപടിയായാണ് പ്രധാനമന്ത്രി ട്വീറ്റ് ചെയ്തത്.
“കായിക മേളകൾ രസകരമാണ്, കാരണം അത് കളിക്കാർക്ക് വൈവിധ്യമാർന്ന സംസ്കാരങ്ങളുമായി പരിചയപ്പെടാൻ അവസരം നൽകുന്നു. ദേശീയ ഗെയിംസിൽ പങ്കെടുക്കുന്നവർക്കിടയിൽ ഗാർബ ജനപ്രീതി നേടുന്നത് കാണുന്നതിൽ സന്തോഷമുണ്ട്."
--ND--
(Sports meets are interesting because they give an opportunity to players to get acquainted with diverse cultures. Good to see Garba attaining popularity among National Games participants. https://t.co/L0I1Ey8Wgn
— Narendra Modi  October 4, 2022
പ്രധാനമന്ത്രിയുടെ ഓഫീസ്
ബോഡോഫ ഉപേന്ദ്രനാഥ് ബ്രഹ്മയെ പ്രധാനമന്ത്രി അനുസ്മരിച്ചു
ബോഡോഫ ഉപേന്ദ്രനാഥ് ബ്രഹ്മാവിന്റെ ജന്മവാർഷികത്തിൽ പ്രധാനമന്ത്രി ശ്രീ നരേന്ദ്ര മോദി അദ്ദേഹത്തിന് ആദരാഞ്ജലികൾ അർപ്പിച്ചു. ബൊഡോഫ ഉപേന്ദ്രനാഥ് ബ്രഹ്മയുടെ ജീവിതം ജനങ്ങളുടെ ക്ഷേമത്തിനായി സമർപ്പിക്കപ്പെട്ടതാണെന്ന് ശ്രീ മോദി പറഞ്ഞു. അദ്ദേഹത്തിന്റെ സ്വപ്നങ്ങൾ സാക്ഷാത്കരിക്കാനും വിസ്മയജനകമായ ബോഡോ ജനതയുടെ ശാക്തീകരണത്തിനായി പ്രവർത്തിക്കാനും കേന്ദ്ര ഗവൺമെന്റും അസം ഗവണ്മെന്റും നിരവധി ശ്രമങ്ങൾ നടത്തുന്നുണ്ട്, പ്രധാനമന്ത്രി കൂട്ടിച്ചേർത്തു.
അസം മുഖ്യമന്ത്രി ശ്രീ ഹിമന്ത ബിശ്വ ശർമ്മയുടെ ട്വീറ്റിന് മറുപടിയായി പ്രധാനമന്ത്രി പപറഞ്ഞു
"ബോഡോഫ ഉപേന്ദ്രനാഥ് ബ്രഹ്മയുടെ ജീവിതം ജനങ്ങളുടെ ക്ഷേമത്തിനായി സമർപ്പിച്ചു. അദ്ദേഹത്തിന്റെ ജന്മവാർഷികത്തിൽ അദ്ദേഹത്തെ അനുസ്മരിക്കുന്നു. അദ്ദേഹത്തിന്റെ സ്വപ്നങ്ങൾ സാക്ഷാത്കരിക്കാനും വിസ്മയജനകമായ ബോഡോ ജനതയുടെ ശാക്തീകരണത്തിനായി പ്രവർത്തിക്കാനും കേന്ദ്ര ഗവൺമെന്റും അസം ഗവണ്മെന്റും നിരവധി ശ്രമങ്ങൾ നടത്തുന്നുണ്ട് ."
ND(
പ്രത്യേക സേവനങ്ങളും ഫീച്ചറുകളും
കർഷകരുടെ വരുമാനം ഇരട്ടിയാക്കാനാണ് കേന്ദ്ര ഗവൺമെൻ്റ് ലക്ഷ്യമിടുന്നതെന്ന് കേന്ദ്ര മന്ത്രി ഡോ.എൽ.മുരുകൻ
(കൊച്ചി : ജൂലൈ 05, 2022
കർഷകരുടെ വരുമാനം ഇരട്ടിയാക്കാനാണ് പ്രധാനമന്ത്രി ശ്രീ നരേന്ദ്രമോദി നേതൃത്വം നൽകുന്ന കേന്ദ്ര ഗവൺമെൻ്റ് ലക്ഷ്യമിടുന്നതെന്ന് കേന്ദ്ര വാർത്താ വിതരണ പ്രക്ഷേപണ, ഫിഷറീസ്, മൃഗസംരക്ഷണം, ക്ഷീരവികസന സഹമന്ത്രി ഡോ.എൽ.മുരുകൻ പറഞ്ഞു. ഇതിനായി നിരവധി പദ്ധതികൾ ആവിഷ്ക്കരിച്ച് നടപ്പാക്കി വരുന്ന കേന്ദ്രം 2019 -ൽ ക്ഷീര വികസനത്തിനായി ഒരു പ്രത്യേക മന്ത്രാലയം തന്നെ രൂപീകരിച്ചതായും അദ്ദേഹം പറഞ്ഞു .
കൊച്ചി ഇടപ്പള്ളിയിലെ മിൽമാ പ്ലാൻ്റിൽ സൗരോർജ പദ്ധതിയുടെ ശിലാസ്ഥാപനം നിർവ്വഹിച്ച് സംസാരിക്കുകയായിരുന്നു അദ്ദേഹം. പൂർണമായും സൗരോർജത്തിൽ പ്രവർത്തിക്കുന്ന രാജ്യത്തെ ആദ്യത്തെ ഡയറി പ്ലാന്റായി മാറാനുള്ള പാതയിലാണ് എറണാകുളം ഡയറി എന്ന് ചൂണ്ടിക്കാണിച്ച അദ്ദേഹം , ഈ പ്ലാന്റ് രാജ്യത്തിന് മൊത്തം മാതൃകയാകുമെന്ന് ആത്മവിശ്വാസം പ്രകടിപ്പിച്ചു. ഈ പദ്ധതി നിലവിൽ വരുന്നത്തോടെ വൈദ്യുതി ഉപഭോഗം ഏകദേശം 90% കുറക്കാനും കഴിയുമെന്നും കേന്ദ്ര മന്ത്രി പറഞ്ഞു
ദേശീയ ക്ഷീര വികസന ബോർഡ് മുഖാന്തരം നൽകുന്ന 11.5 കോടി രൂപയുൾപ്പെടെ ചിലവഴിച്ച് തൃപ്പൂണിത്തുറ മിൽമ ഡയറി പ്ലാൻ്റിൽ സ്ഥാപിക്കുന്ന 2 മെഗാവാട്ട് കപ്പാസിറ്റിയുള്ള സോളാർ പാനൽ പദ്ധതിയാണ് ഇത്.
ഫിഷറീസ്, മൃഗസംരക്ഷണം, ക്ഷീരവികസന മേഖലയിൽ കേന്ദ്രം നടപ്പാക്കി വരുന്ന വിവിധ പദ്ധതികളെ കുറിച്ച പ്രതിപാദിക്കവേ , ക്ഷീര മേഖലയിൽ ഒരു ലക്ഷം മൃഗങ്ങൾക്ക് ഒന്ന് എന്ന തോതിൽ മൊബൈൽ വെറ്റിനറി യൂണിറ്റ് അനുവദിക്കുമെന്ന് ശ്രീ മുരുകൻ അറിയിച്ചു . കേരളത്തിൽ ഈ വിധത്തിലുള്ള 29 യൂണിറ്റുകൾ സ്ഥാപിക്കുo . ഫിഷറീസ് മേഖലയിൽ 5 മാതൃക ഫിഷിംഗ് ഹാർബർ സ്ഥാപിക്കുന്നതിൽ ഒരെണ്ണം കൊച്ചിയിലാണെന്നും മന്ത്രി വ്യക്തമാക്കി. ഈ വിധത്തിലുള്ള ആദ്യ യൂണിറ്റാണിതെന്ന് അദ്ദേഹം ചൂണ്ടിക്കാട്ടി.
ക്ഷീര മേഖലയിൽ ഇന്ത്യയുടെ യശസ്സ് ആഗോളതലത്തിൽ ഉയർത്തിയ ഡോ.വർഗ്ഗീസ് കുര്യൻ്റെ പ്രതിമ സംസ്ഥാന ക്ഷീര വികസന വകുപ്പ് മന്ത്രി ശ്രീമതി.ജെ.ചിഞ്ചുറാണി ചടങ്ങിൽ അനാഛാദനം ചെയ്തു.
എം പിമാരായ ഹൈബി ഈഡൻ, ബെന്നി ബഹനാൻ, ദേശീയ ക്ഷീര വികസന ബോർഡ് ചെയർമാൻ മനേഷ് ഷാ, മിൽമാ ചെയർമാൻ ഡോ.പാട്ടീൽ സുയോഗ് സുഭാഷ് റാവു, ജോൺ തെരുവത്ത്, കെ.എസ്.മണി തുടങ്ങിയവർ സംസാരിച്ചു.
ആരോഗ്യ, കുടുംബക്ഷേമ മന്ത്രാലയം
ആരോഗ്യ വിദ്യാഭ്യാസ സെസ്സില് നിന്നുള്ള വരുമാനം ഉപയോഗിച്ച് പ്രധാനമന്ത്രി സ്വാസ്ഥ്യ സുരക്ഷാ നിധി രൂപികരിക്കുന്നതിന് കേന്ദ്ര മന്ത്രിസഭയുടെ അനുമതി.
2007 ലെ ധനകാര്യ നിയമത്തിന്റെ 136 ബി വകുപ്പ് പ്രകാരം ചുമത്തിയ ആരോഗ്യ-വിദ്യാഭ്യാസ സെസ്സില് നിന്നുള്ള വരുമാനത്തില് നിന്ന് ആരോഗ്യത്തിന്റെ വിഹിതം ഉപയോഗിച്ച് അസാധുവാകാത്ത കരുതല് നിധിയായ പ്രധാനമന്ത്രി സ്വാസ്ഥ്യ സുരക്ഷാ നിധി  രൂപീകരിക്കുന്നതിന് പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയില് ചേര്ന്ന കേന്ദ്ര മന്ത്രിസഭായോഗം അംഗീകാരം നല്കി.
പിഎംഎസ്എസ്എന്റെ പ്രധാന സവിശേഷതകള്:
1. ആരോഗ്യത്തിനായി പൊതു അക്കൗണ്ടില് അസാധുവായി പോകാത്ത ഒരു കരുതല് നിധി.
2. ആരോഗ്യ-വിദ്യാഭ്യാസ സെസ്സിലെ ആരോഗ്യത്തിന്റെ വിഹിതം
പിഎംഎസ്എസ്എന്നിലേക്ക് ക്രെഡിറ്റ് ചെയ്യും;
3. പിഎംഎസ്എസ്എന്നിലേക്കുള്ള വരുമാനം ആരോഗ്യ, കുടുംബക്ഷേമ മന്ത്രാലയത്തിന്റെ താഴെ പറയുന്ന പ്രധാന പദ്ധതികള്ക്കായി ഉപയോഗിക്കും:
· ആയുഷ്മാന് ഭാരത് - പ്രധാന് മന്ത്രി ജന് ആരോഗ്യ പദ്ധതി 
· ആയുഷ്മാന് ഭാരത് - ആരോഗ്യ സ്വാസ്ഥ്യ കേന്ദ്രങ്ങള്  ദേശീയ ആരോഗ്യ ദൗത്യം
· പ്രധാന് മന്ത്രി സ്വാസ്ഥ്യ സുരക്ഷാ യോജന 
· ആരോഗ്യ അത്യാഹിതങ്ങളില് ദുരന്തങ്ങളെ നേരിടാനുള്ള തയ്യാറെടുപ്പും പ്രതികരണങ്ങളും.
· സുസ്ഥിര വികസന ലക്ഷ്യങ്ങള് കൈവരിക്കുന്നതിനും 2017 ലെ ദേശീയ ആരോഗ്യ നയത്തില് പറഞ്ഞിരിക്കുന്ന ലക്ഷ്യങ്ങളിലേക്കും പുരോഗതി കൈവരിക്കാന് ഉദ്ദേശിച്ചുള്ള ഭാവിയിലെ ഏതെങ്കിലും പരിപാടി/പദ്ധതി.
4. പിഎംഎസ്എസ്എന് ന്റെ ഭരണവും പരിപാലനവും ആരോഗ്യ, കുടുംബക്ഷേമ മന്ത്രാലയത്തെ ചുമതലപ്പെടുത്തിയിട്ടുണ്ട്; ഒപ്പം
5. ഏതൊരു സാമ്പത്തിക വര്ഷത്തിലും, കേന്ദ്ര ആരോഗ്യ കുടുംബക്ഷേമ മന്ത്രാലയത്തിന്റെ അത്തരം പദ്ധതികള്ക്കായുള്ള ചെലവ് തുടക്കത്തില് പിഎംഎസ്എസ്എന് നിന്നും അതിനുശേഷം മൊത്ത ബജറ്റ് സഹായത്തില് നിന്നും ചെലവഴിക്കും.
നേട്ടങ്ങള്:
വിഭവങ്ങളുടെ ലഭ്യതയിലൂടെ സാര്വത്രികവും താങ്ങാനാവുന്നതുമായ മെച്ചപ്പെട്ട ആരോഗ്യ പരിരക്ഷ, അതേസമയം സാമ്പത്തിക വര്ഷാവസാനം തുക കുറയുന്നില്ലെന്ന് ഉറപ്പാക്കുന്നു എന്നതാണ് പ്രധാന നേട്ടം.
പശ്ചാത്തലം:
മെച്ചപ്പെട്ട വികസന ഫലങ്ങള്ക്ക് ആരോഗ്യം പ്രധാനമാണ്. സാമ്പത്തിക കാഴ്ചപ്പാടില്, മെച്ചപ്പെട്ട ആരോഗ്യം ഉല്പാദനക്ഷമത മെച്ചപ്പെടുത്തുന്നു, കൂടാതെ അകാല മരണം, നീണ്ടുനില്ക്കുന്ന വൈകല്യം, നേരത്തെയുള്ള വിരമിക്കല് എന്നിവ മൂലം ഉണ്ടാകുന്ന നഷ്ടം കുറയ്ക്കുന്നു. ആരോഗ്യ ഫലങ്ങള് പൊതുജനാരോഗ്യത്തെ ആശ്രയിച്ചിരിക്കുന്നു. ജനസംഖ്യയുടെ ആയുര്ദൈര്ഘ്യത്തിന്റെ ഒരു അധിക വര്ഷം പ്രതിശീര്ഷ ജിഡിപി 4% ഉയര്ത്തുന്നു, ആരോഗ്യ നിക്ഷേപം ദശലക്ഷക്കണക്കിന് തൊഴിലവസരങ്ങള് സൃഷ്ടിക്കുന്നു, പ്രധാനമായും സ്ത്രീകള്ക്ക്.
2018 ലെ ബജറ്റ് പ്രസംഗത്തില് ആയുഷ്മാന് ഭാരത് പദ്ധതി പ്രഖ്യാപിച്ച ധനമന്ത്രി മൂന്ന് ശതമാനം വിദ്യാഭ്യാസ സെസ്സിന് പകരം നാല് ശതമാനം ആരോഗ്യ വിദ്യാഭ്യാസ സെസ് പ്രഖ്യാപിച്ചിരുന്നു.
ആരോഗ്യ, കുടുംബക്ഷേമ മന്ത്രാലയം
സംസ്ഥാനങ്ങളില്/കേന്ദ്രഭരണ പ്രദേശങ്ങളില് കോവിഡ് -19 വാക്സിന് ലഭ്യത സംബന്ധിച്ച പുതിയ വിവരങ്ങള്
സംസ്ഥാനങ്ങള്ക്ക്/കേന്ദ്രഭരണ പ്രദേശങ്ങള്ക്ക് നല്കിയത് 203.03 കോടിയിലധികം വാക്സിന് ഡോസുകള്
ഉപയോഗിക്കാത്ത 3.83 കോടിയിലധികം ഡോസ് സംസ്ഥാനങ്ങളുടെ/കേന്ദ്രഭരണപ്രദേശങ്ങളുടെ പക്കല് ഇനിയും ലഭ്യം
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തില് നല്കുന്നതിന് കേന്ദ്രഗവണ്മെന്റ് പ്രതിജ്ഞാബദ്ധമാണ്. രാജ്യവ്യാപകമായി കോവിഡ് 19 വാക്സിനേഷന് 2021 ജനുവരി 16-ന് ആരംഭിച്ചു. കോവിഡ്-19 വാക്സിനേഷന്റെ സാര്വത്രികവല്ക്കരണത്തിന്റെ പുതിയ ഘട്ടം 2021 ജൂണ് 21 മുതല് ആരംഭിച്ചു. പ്രതിരോധ മരുന്നു കൂടുതല് ലഭ്യമാക്കിയതും, സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും മരുന്നുലഭ്യത മുന്കൂട്ടി അറിയാന് കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകള് നല്കി കേന്ദ്ര ഗവണ്മെന്റ് സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും പിന്തുണ നല്കി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തില് വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകള് സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും സൗജന്യമായി നല്കും.
വാക്സിന് ഡോസുകള്

വിതരണം ചെയ്തത്
2,03,03,52,325
ബാക്കിയുള്ളത്
3,83,09,010
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങള് നേരിട്ട് സംഭരിച്ചതുമുള്പ്പടെ ഇതുവരെ 203.03 കോടിയോടടുത്ത്  വാക്സിന് ഡോസുകള് സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും കൈമാറിയിട്ടുണ്ട്.
ഉപയോഗിക്കാത്ത 3.83 കോടിയിലധികം  വാക്സിന് ഡോസുകള് സ്ഥാനങ്ങളുടെ/കേന്ദ്രഭരണപ്രദേശങ്ങളുടെ പക്കല് ഇനിയും ബാക്കിയുണ്ട്.
(ND
പ്രധാനമന്ത്രിയുടെ ഓഫീസ്
ശ്രീ ഗുരു നാനാക് ദേവ്ജിയുടെ ജീവിതത്തെക്കുറിച്ചുള്ള പുസ്തകം പ്രധാനമന്ത്രി പ്രകാശനം ചെയ്തു
ശ്രീ ഗുരു നാനാക് ദേവ്ജിയുടെ ജീവിതത്തെയും ആദർശങ്ങളെയും സംബന്ധിച്ച ഒരു പുസ്തകം പ്രധാനമന്ത്രി ശ്രീ. നരേന്ദ്രമോദി ഇന്ന് പ്രകാശനം ചെയ്തു.
"ശ്രീ. ഗുരു നാനാക് ദേവ്ജിയുടെ ജീവിതത്തെയും ആദർശങ്ങളെയും സംബന്ധിച്ച ഒരു പുസ്തകം ഇന്ന് പ്രകാശനം ചെയ്തു. ചണ്ഡീഗഡിൽ നിന്നുള്ള കിർപാൽ സിംഗാണ് ഈ പുസ്തകം രചിച്ചത്", പ്രധാനമന്ത്രി ട്വീറ്റ് ചെയ്തു.
ധനകാര്യ മന്ത്രാലയം
ആരോഗ്യ അടിസ്ഥാന സൗകര്യങ്ങൾ 'പൊതു ആരോഗ്യ സംവിധാനത്തിന്റെ നാഡീ കേന്ദ്രം : സാമ്പത്തിക സർവേ 2023
കേന്ദ്ര ധനകാര്യ, കോർപ്പറേറ്റ് കാര്യ മന്ത്രി ശ്രീമതി നിർമ്മല സീതാരാമൻ അവതരിപ്പിച്ച സാമ്പത്തിക സർവേ 2022-23 ൽ പ്രാഥമിക ആരോഗ്യ പരിപാലനത്തിന് ഊന്നൽ. സർവ്വേ റിപ്പോർട്ടിൽ പൊതു ആരോഗ്യ അടിസ്ഥാന സൗകര്യങ്ങളെ 'പൊതുജനാരോഗ്യ സംവിധാനത്തിന്റെ നാഡീ കേന്ദ്രം' എന്ന് വിശേഷിപ്പിച്ചിരിക്കുന്നു.പൊതുജനാരോഗ്യ സേവനങ്ങൾ സാർവത്രികമായി ലഭ്യമാക്കുന്നതിനുള്ള അടിസ്ഥാന പിന്തുണ സംവിധാനമാണിത് എന്നും സാമ്പത്തിക സർവ്വേ റിപ്പോർട്ട് ചൂണ്ടിക്കാണിക്കുന്നു.
പൊതുമേഖലയിൽ ആരോഗ്യ അടിസ്ഥാന സൗകര്യങ്ങൾ ശക്തിപ്പെടുത്തുന്നതിലേക്ക് നയിച്ച ആരോഗ്യമേഖലയിലെ സമീപകാല പരിഷ്കാരങ്ങൾ സാമ്പത്തിക സർവേ ഉയർത്തിക്കാട്ടുന്നു. ഗ്രാമപ്രദേശങ്ങളിലെ ഉപകേന്ദ്രങ്ങൾ , പ്രാഥമികാരോഗ്യ കേന്ദ്രങ്ങൾ , കമ്മ്യൂണിറ്റി ഹെൽത്ത് സെന്ററുകൾ  എന്നിവയുടെ എണ്ണത്തിലുണ്ടായ വർധനയിൽ ഇത് പ്രതിഫലിക്കുന്നതായും സർവ്വേ റിപ്പോർട്ട് പറയുന്നു .ആയുഷ്മാൻ ഭാരത് പദ്ധതിക്ക് കീഴിൽ, 2022 ഡിസംബർ 31-ന് മുമ്പ് 1.5 ലക്ഷം ഹെൽത്ത് & വെൽനസ് സെന്ററുകൾ  പ്രവർത്തനക്ഷമമാക്കിയിട്ടുണ്ട്. ഇവ സമഗ്രമായ പ്രാഥമിക ആരോഗ്യ പരിരക്ഷാ സേവനങ്ങൾ ജനങ്ങളിലേക്ക് എത്തിക്കുന്നു
2023ലെ സാമ്പത്തിക സർവേ, മാനവ വിഭവശേഷിയിലെ ശ്രദ്ധേയമായ പുരോഗതിയും അടിവരയിടുന്നു. ഇതിൽ ഫിസിഷ്യൻമാർ, നഴ്സിംഗ് പ്രൊഫഷണലുകൾ, ഫാർമസിസ്റ്റുകൾ, മിഡ്വൈഫ്മാർ, ദന്തഡോക്ടർമാർ, അനുബന്ധ ആരോഗ്യ വിദഗ്ധർ, കമ്മ്യൂണിറ്റി ഹെൽത്ത് വർക്കർമാർ, സോഷ്യൽ ഹെൽത്ത് വർക്കർമാർ എന്നിവരെ കൂടാതെ മറ്റ് ആരോഗ്യ പരിരക്ഷാ ദാതാക്കൾ, ഹെൽത്ത് മാനേജ്മെന്റ്, സപ്പോർട്ട് ഉദ്യോഗസ്ഥർ എന്നിവരും ഉൾപ്പെടുന്നു.
|
|
Indicators
|
|
2014
|
|
2019
|
|
2020
|
|
2021
|
|
2022
|
|
Sub-centres 
|
|
152.3
|
|
157.4
|
|
155.4
|
|
156.1
|
|
157.9
|
|
Primary Health Centres 
|
|
25.0
|
|
24.9
|
|
24.9
|
|
25.1
|
|
24.9
|
|
Community Health Centres 
|
|
5.4
|
|
5.3
|
|
5.2
|
|
5.5
|
|
5.5
|
|
Doctors at PHCs
|
|
27.4
|
|
29.8
|
|
28.5
|
|
31.7
|
|
30.6
|
|
Total Specialists at CHCs
|
|
4.1
|
|
3.9
|
|
5.0
|
|
4.4
|
|
4.5
|
|
Auxiliary Nurse Midwife at SCs & PHCs
|
|
213.4
|
|
234.2
|
|
212.6
|
|
214.8
|
|
207.6
|
|
Nursing Staff at PHCs & CHCs
|
|
63.9
|
|
81.0
|
|
71.8
|
|
79.0
|
|
79.9
|
|
Pharmacists at PHCs & CHCs
|
|
22.7
|
|
26.2
|
|
25.8
|
|
28.5
|
|
27.1
|
|
Lab Technicians at PHCs & CHCs
|
|
16.7
|
|
18.7
|
|
19.9
|
|
22.7
|
|
22.8

Source: Rural Health Statistics 2021-22, MoHWF
SKY
(Visitor Counter : 132
പ്രധാനമന്ത്രിയുടെ ഓഫീസ്
ഇന്ത്യൻ ഡോക്ടർമാരുടെ നൈപുണ്യത്തെയും നവീനാശയങ്ങളെയും പ്രധാനമന്ത്രി പ്രശംസിച്ചു
ഗര്ഭസ്ഥ ശിശുവിന്റെ മുന്തിരിയുടെ അത്രയും വലിപ്പമുള്ള ഹൃദയത്തിൽ 90 സെക്കന്റ് കൊണ്ട് അപൂർവ്വ ശസ്ത്രക്രിയ വിജയകരമായി നടത്തിയതിന് ശേഷം ഇന്ത്യന് ഡോക്ടര്മാരുടെ വൈദഗ്ധ്യത്തെയും നവീനാശയങ്ങളിലും പ്രധാനമന്ത്രി ശ്രീ നരേന്ദ്ര മോദി പ്രശംസിച്ചു.
കേന്ദ്ര ആരോഗ്യ കുടുംബക്ഷേമ മന്ത്രി ഡോ. മൻസുഖ് മാണ്ഡവ്യയുടെ ട്വീറ്റ് പങ്കുവെച്ചുകൊണ്ട് പ്രധാനമന്ത്രി ട്വീറ്റ് ചെയ്തു;
"ഇന്ത്യയിലെ ഡോക്ടർമാരുടെ വൈദഗ്ധ്യത്തിനും നവീനാശയങ്ങളിലും അഭിമാനിക്കുന്നു."
പ്രധാനമന്ത്രിയുടെ ഓഫീസ്
മീലാദ്-ഉന്-നബിയില് പ്രധാനമന്ത്രി ആശംസകള് നേര്ന്നു
പ്രധാനമന്ത്രി ശ്രീ നരേന്ദ്ര മോദി മീലാദ്-ഉന്-നബിയില് ആശംസകള് നേരുകയും നമ്മുടെ സമൂഹത്തില് സാഹോദര്യത്തിന്റെയും ദയയുടെയും മനോഭാവം തുടരട്ടെയെന്നും പറഞ്ഞു.
''മീലാദ്-ഉന്-നബി ആശംസകള്. നമ്മുടെ സമൂഹത്തില് സാഹോദര്യത്തിന്റെയും ദയയുടെയും മനോഭാവം വളരട്ടെ. എല്ലാവര്ക്കും സന്തോഷവും ആരോഗ്യവും ഉണ്ടാകട്ടെ. ഈദ് മുബാറക്!'' എക്സില് പ്രധാനമന്ത്രി പോസ്റ്റ് ചെയ്തു.
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ
ന്യൂ ഡൽഹി: മെയ് 14, 2023
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നൽകിയത് 220.66 കോടി വാക്സിൻ ഡോസുകൾ .
കഴിഞ്ഞ 24 മണിക്കൂറിൽ നൽകിയത് 1,699 ഡോസുകൾ.
രാജ്യത്ത് നിലവിൽ ചികിത്സയിലുള്ളത് 15,515 പേർ.
സജീവ കേസുകൾ ഇപ്പോൾ 0.03% ആണ്.
രോഗമുക്തി നിരക്ക് ഇപ്പോൾ 98.78% ആണ്.
കഴിഞ്ഞ 24 മണിക്കൂറിനിടെ 2,252 പേർ സുഖം പ്രാപിച്ചതോടെ ആകെ രോഗമുക്തരുടെ എണ്ണം 4,44,33,389 ആയി.
കഴിഞ്ഞ 24 മണിക്കൂറിൽ 1,272 പുതിയ കേസുകൾ റിപ്പോർട്ട് ചെയ്തു.
പ്രതിദിന പോസിറ്റിവിറ്റി നിരക്ക് 1.02%.
പ്രതിവാര പോസിറ്റിവിറ്റി നിരക്ക് 1.20%.
ആകെ നടത്തിയത് 92.86 കോടി പരിശോധനകൾ; കഴിഞ്ഞ 24 മണിക്കൂറിൽ നടത്തിയത് 1,24,628 പരിശോധനകൾ.
പ്രധാനമന്ത്രിയുടെ ഓഫീസ്
ഡിഫ്എക്സ്പോ-2018 ചെന്നൈയില് പ്രധാനമന്ത്രി നാളെ ഉദ്ഘാടനംചെയ്യും
പ്രധാനമന്ത്രി ശ്രീ നരേന്ദ്രമോദി നാളെ  തമിഴ്നാട് സന്ദര്ശിക്കും. ചെന്നൈയിലെ കാഞ്ചീപുരം ജില്ലയിലുള്ള തിരുവിടന്താളില്പ്രതിരോധ പ്രദര്ശനത്തിന്റെ 10-ാം പതിപ്പായ ഡിഫ് ഏക്സ്പോ-2018 അദ്ദേഹം ഉദ്ഘാടനംചെയ്യും.
ഇക്കൊല്ലത്തെ ഡിഫ്എക്സ്പോയുടെ മുദ്രാവാക്യം ''ഇന്ത്യ: പ്രതിരോധ ഉല്പ്പാദനത്തിന്റെ വളര്ന്നുവരുന്ന കേന്ദ്രം'' എന്നതാണ്. പ്രതിരോധ സംവിധാനങ്ങളും അതിന്റെ ഘടകങ്ങളും കയറ്റുമതി ചെയ്യുന്നതിന് ഇന്ത്യയ്ക്കുള്ള ശേഷിഇതിലൂടെ പ്രദര്ശിപ്പിക്കുകയാണ് ലക്ഷ്യം. 150 അന്തര്ദ്ദേശീയ പ്രദര്ശകരുള്പ്പെടെ 670ലധികം പ്രദര്ശകര് ഡിഫ്എക്പോയില് പങ്കെടുക്കും. സൂക്ഷ്മ ഇടത്തരം ചെറുകിട  മേഖലയ്ക്ക് ഏറെകുറെ 15% ന്റെ മികച്ച പ്രാതിനിധ്യം ഇക്കൊല്ലം ലഭിക്കും.
ടാറ്റാ, എല്ആന്റ് ടി, കല്ല്യാണി, ഭാരത് ഫോര്ജ്, മഹിന്ദ്ര, എം.കെ.യു, ഡി.ആര്.ഡി.ഒ, എച്ച്.എ.എല്, ബെല്, ബി.ഡി.എല്, ബി.ഇ.എം.എല്, എം.ഡി.എല്, ജി.ആര്.എസ്.ഇ, ജി.എസ്.എല്, എച്ച്. എസ്.എല്, മിധാനി, ആയുധ നിര്മ്മാണ ഫാക്ടറികള് തുടങ്ങി നിരവധി സ്ഥാപനങ്ങള് ഇന്ത്യന് പങ്കാളിത്തത്തില് ഉള്പ്പെടും. ലോക്ഹീല്ഡ് മാര്ട്ടിന്, ബോയിംഗ് സാബ് , എയര്ബസ്, റഫേല്  റോസോണ്ബോറോണ് എക്സ്പോര്ട്ട്സ്, യുണൈറ്റഡ് ഷിപ്പ് ബില്ഡിംഗ്, ബി.എ.ഇ സിസ്റ്റംസ് , സിബാറ്റ് , വാര്ട്സിലാ , റോഡ് ആന്റ് സ്വാഷ്സ്  എന്നിവയാണ് അന്താരാഷ്ട്ര തലത്തില് നിന്നും ഡിഫ്എസ്ക്പോ-2018ല് പങ്കെടുക്കുന്ന ചില പ്രമുഖ കമ്പനികള്.
പ്രധാനമന്ത്രി അഡയാറിലെ കാന്സര് ഇന്സ്റ്റിറ്റ്യൂട്ടും സന്ദര്ശിക്കും. ശ്രീപെരുമ്പത്തൂരിലെ പാലിയേറ്റീവ് പരിചരണത്തിന് വേണ്ടിയുള്ള വജ്രജൂബിലി മന്ദിരത്തിന്റെയും അഡയാര് കാന്സര് സെന്ററിലെ ഡേകെയര് കേന്ദ്രത്തിന്റേയും, നഴ്സസ് ക്വാര്ട്ടേഴ്സിന്റെയും ഉദ്ഘാടനം നിര്വ്വഹിച്ച് കൊണ്ടുള്ള ശിലാഫലകം അദ്ദേഹം അനാച്ഛാദനം ചെയ്യും.
(RS/MRD
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ; 16,308 കേസുകളുമായി രാജ്യത്ത് ഏറ്റവും കൂടുതൽ കോവിഡ് കേസുകൾ രേഖപ്പെടുത്തിയത് കേരളത്തിൽ
ന്യൂഡൽഹി : ഏപ്രിൽ 13, 2023
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നൽകിയത് 220.66 കോടി വാക്സിൻ ഡോസുകൾ .
കഴിഞ്ഞ 24 മണിക്കൂറിൽ നൽകിയത് 327 ഡോസുകൾ.
രാജ്യത്ത് നിലവിൽ ചികിത്സയിലുള്ളത് 44,998 പേർ;ഏപ്രിൽ 13 രാവിലെ 8 മണി വരെ 16,308 കേസുകളുമായി രാജ്യത്ത് ഏറ്റവും കൂടുതൽ കേസുകൾ രേഖപ്പെടുത്തിയത് കേരളത്തിലാണ്
സജീവ കേസുകൾ ഇപ്പോൾ 0.10% ആണ്
രോഗമുക്തി നിരക്ക് ഇപ്പോൾ 98.71% ആണ്
കഴിഞ്ഞ 24 മണിക്കൂറിനിടെ 5,356 പേർ സുഖം പ്രാപിച്ചതോടെ ആകെ രോഗമുക്തരുടെ എണ്ണം 4,42,10,127 ആയി
കഴിഞ്ഞ 24 മണിക്കൂറിൽ10,158 പുതിയ കേസുകൾ റിപ്പോർട്ട് ചെയ്തു
പ്രതിദിന പോസിറ്റിവിറ്റി നിരക്ക് 4.42%
പ്രതിവാര പോസിറ്റിവിറ്റി നിരക്ക് 4.02%
ആകെ നടത്തിയത് 92.34 കോടി പരിശോധനകൾ; കഴിഞ്ഞ 24 മണിക്കൂറിൽ നടത്തിയത് 2,29,958
പരിശോധനകൾ.
(Visitor Counter : 86
ആരോഗ്യ, കുടുംബക്ഷേമ മന്ത്രാലയം
ഇതുവരെ 193.53 കോടിയിൽ അധികം വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും നൽകി
(ന്യൂ ഡൽഹി: മെയ് 31, 2022
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തിൽ നൽകുന്നതിന് കേന്ദ്ര ഗവൺമെന്റ് പ്രതിജ്ഞാബദ്ധമാണ്. എല്ലാവർക്കും കോവിഡ്-19 പ്രതിരോധ കുത്തിവയ്പു നൽകുന്ന പുതിയ ഘട്ടത്തിന് രാജ്യത്ത് 2021 ജൂൺ 21-നാണ് തുടക്കമായത്. പ്രതിരോധ മരുന്നു കൂടുതൽ ലഭ്യമാക്കിയതും, സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും മരുന്നുലഭ്യത മുൻകൂട്ടി അറിയാൻ കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകൾ നൽകി കേന്ദ്ര ഗവണ്മെന്റ് സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും പിന്തുണ നൽകി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തിൽ വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും സൗജന്യമായി നൽകും.
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങൾ നേരിട്ട് സംഭരിച്ചതുമുൾപ്പടെ ഇതുവരെ 193.53 കോടിയിൽ അധികം  വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും കൈമാറിയിട്ടുണ്ട്.
15.42 കോടിയിൽ അധികം  കോവിഡ് വാക്സിൻ ഡോസുകൾ സംസ്ഥാനങ്ങളുടെയും കേന്ദ്രഭരണ പ്രദേശങ്ങളുടെയും പക്കൽ ഇപ്പോഴും ലഭ്യമാണ്.
RRTN
മന്ത്രിസഭ
ഇന്ത്യയും ഫിലിപ്പൈൻസും തമ്മിൽ പരിഷ്കരിച്ച വ്യോമഗതാഗത സേവന കരാറിൽ ഒപ്പ് വെക്കുന്നതിന് കേന്ദ്രമന്ത്രിസഭയുടെ അംഗീകാരം
ഇന്ത്യയും ഫിലിപ്പൈൻസും തമ്മിൽ പരിഷ്കരിച്ച വ്യോമഗതാഗത സേവന കരാറിൽ ഒപ്പ് വെക്കുന്നതിന്, പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയിൽ ഇന്ന് ചേർന്ന കേന്ദ്രമന്ത്രിസഭ അംഗീകാരം നൽകി.
ഇരുരാജ്യങ്ങളും തമ്മിലുള്ള വ്യോമഗതാഗത, വാണിജ്യ സൗകര്യങ്ങൾ വർധിപ്പിക്കുന്നതിനും, സുരക്ഷ ഉറപ്പുവരുത്തുന്നതിനും പുതിയ കരാർ സഹായിക്കും. ഇരു രാജ്യങ്ങളും തമ്മിലുള്ള വ്യാപാരം, നിക്ഷേപം, വിനോദസഞ്ചാരം, സാംസ്കാരിക വിനിമയം എന്നിവ വർദ്ധിപ്പിക്കുന്നതിനും പുതിയ കരാർ സഹായിക്കും.
പ്രധാനമന്ത്രിയുടെ ഓഫീസ്
സിംഗപ്പൂർ പ്രധാനമന്ത്രിയുമായി പ്രധാനമന്ത്രിയുടെ കൂടിക്കാഴ്ച
ഇറ്റലിയിലെ റോമിൽ നടക്കുന്ന ജി-20 ഉച്ചകോടിയുടെ ഭാഗമായി പ്രധാനമന്ത്രി ശ്രീ നരേന്ദ്ര മോദി സിംഗപ്പൂർ പ്രധാനമന്ത്രി ലീ സിയാൻ ലൂംഗ്യുമായി 2021 ഒക്ടോബർ 30-ന് ഉഭയകക്ഷി ചർച്ച നടത്തി. .
മഹാമാരിക്ക് ശേഷമുള്ള അവരുടെ ആദ്യത്തെ നേരിട്ടുള്ള കൂടിക്കാഴ്ചയായിരുന്നു ഇത്. കാലാവസ്ഥാ വ്യതിയാനത്തെ ചെറുക്കാനുള്ള ആഗോള ശ്രമങ്ങളെക്കുറിച്ചും വരാനിരിക്കുന്ന സി ഓ പി 26 നെ കുറിച്ചും ഇരു നേതാക്കളും ചർച്ച ചെയ്തു. വേഗത്തിലുള്ള വാക്സിനേഷൻ ശ്രമങ്ങളിലൂടെയും നിർണായകമായ മരുന്നുകളുടെ വിതരണം ഉറപ്പാക്കുന്നതിലൂടെയും കോവിഡ് -19 മഹാമാരിയെ തടയുന്നതിനുള്ള നിരന്തരമായ ശ്രമങ്ങളെക്കുറിച്ചും അവർ ചർച്ച ചെയ്തു. ഈ സാഹചര്യത്തിൽ രണ്ടാം തരംഗത്തിൽ ഇന്ത്യക്ക് കോവിഡ് സഹായം നൽകാനുള്ള സിംഗപ്പൂരിന്റെ ഇടപെടലിനെ പ്രധാനമന്ത്രി മോദി അഭിനന്ദിച്ചു. ഇന്ത്യയിലെ ദ്രുത വാക്സിനേഷൻ യജ്ഞത്തിന് പ്രധാനമന്ത്രി ലീ പ്രധാനമന്ത്രിയെ അഭിനന്ദിച്ചു.
ഇരു രാജ്യങ്ങളും തമ്മിലുള്ള സഞ്ചാരം നേരത്തെയുള്ള സാധാരണവൽക്കരണം ഉൾപ്പെടെ, ജനങ്ങളുമായുള്ള ബന്ധം മെച്ചപ്പെടുത്തുന്നതിനുള്ള വഴികളും അവർ ചർച്ച ചെയ്തു.
(
ന്യൂനപക്ഷകാര്യ മന്ത്രാലയം
ന്യൂഡൽഹിയിലെ ദേശീയ ന്യൂനപക്ഷ കമ്മീഷൻ കാര്യാലയത്തിൽ മുസ്ലിം വനിതാ അവകാശ ദിനാചരണം സംഘടിപ്പിച്ചു
രാഷ്ട്രീയ ചൂഷണത്തിനല്ല, രാഷ്ട്രീയ ശാക്തീകരണത്തിനാണു ഭരണകൂടം പ്രതിജ്ഞാബദ്ധമായിരിക്കുന്നതെന്ന് കേന്ദ്ര ന്യൂനപക്ഷകാര്യ മന്ത്രി ശ്രീ മുക്താർ അബ്ബാസ് നഖ്വി.
മുസ്ലിം വനിത അവകാശ ദിനത്തോടനുബന്ധിച്ച് രാജ്യത്തുടനീളമുള്ള ഇസ്ലാം മത വിശ്വാസികളായ വനിതകളുമായി വിർച്വൽ കോൺഫറൻസിലൂടെ ആശയവിനിമയം നടത്തുകയായിരുന്നു അദ്ദേഹം. കേന്ദ്ര നിയമമന്ത്രി ശ്രീ രവിശങ്കർ പ്രസാദ്, വനിതാ ശിശു വികസന മന്ത്രി ശ്രീമതി സ്മൃതി ഇറാനി തുടങ്ങിയവരും ചടങ്ങിൽ പങ്കെടുത്തു.
മുത്തലാഖ് എന്ന സാമൂഹിക തിന്മയിൽ നിന്നും മുസ്ലിം വനിതകളെ സ്വതന്ത്രരാക്കിയ ദിനമാണ് ഓഗസ്റ്റ് ഒന്ന് എന്ന് ശ്രീ നഖ്വി അഭിപ്രായപ്പെട്ടു. ഈ ദിനത്തെ രാജ്യത്തിന്റെ ചരിത്രത്തിൽ മുസ്ലിം വനിതാ അവകാശ ദിനമായി ആണ് രേഖപ്പെടുത്തിയിരിക്കുന്നത്.
ലിംഗസമത്വം ഉറപ്പാക്കുന്നതിന് പുറമേ മുത്തലാഖ് പോലെയുള്ള ഒരു സാമൂഹിക തിന്മയ്ക്കെതിരെ നിയമം കൊണ്ടുവന്നതിലൂടെ രാജ്യത്തെ മുസ്ലിം വനിതകൾക്ക് ഭരണഘടനാപരവും, ജനാധിപത്യപരവുമായ അവകാശങ്ങൾ കേന്ദ്രസർക്കാർ ഉറപ്പാക്കി എന്ന് അദ്ദേഹം ചൂണ്ടിക്കാട്ടി.
മുത്തലാഖിനെതിരായ നിയമം പ്രാബല്യത്തിൽ വന്ന് ഒരു വർഷത്തിനുള്ളിൽ തന്നെ മുത്തലാഖ് കേസുകളിൽ 82 ശതമാനം കുറവ് ഉണ്ടായിട്ടുള്ളതായി ശ്രീ നഖ്വി ഓർമിപ്പിച്ചു
മുസ്ലിം വനിതകൾക്കിടയിൽ ഡിജിറ്റൽ സാക്ഷരത വർദ്ധിപ്പിക്കുന്നത് ലക്ഷ്യമിട്ടുള്ള നിർദ്ദേശങ്ങൾ പരിഗണിക്കുമെന്ന് കേന്ദ്ര നിയമമന്ത്രി ശ്രീ രവിശങ്കർ പ്രസാദ് ഉറപ്പുനൽകി.
രാജ്യത്തെ ദശലക്ഷക്കണക്കിന് മുസ്ലിം വനിതകളുടെ വിജയമായ മുത്തലാഖ് നിയമം "സബ്കാ സാത്, സബ്കാ വികാസ്, സബ്കാ വിശ്വാസ്" എന്നതിന്റെ ഉത്തമദൃഷ്ടാന്തമാണ് എന്ന് ശ്രീമതി സ്മൃതി ഇറാനി അഭിപ്രായപ്പെട്ടു. വിവിധ സംസ്ഥാനങ്ങളിൽ നിന്നുള്ള 50,000ത്തോളം മുസ്ലിം വനിതകളുമായി കേന്ദ്രമന്ത്രിമാർ ആശയവിനിമയം നടത്തി.
ധനകാര്യ മന്ത്രാലയം
ഒക്ടോബറിലെ ജി.എസ്.റ്റി. വരുമാനം ഒരുലക്ഷം കോടി രൂപ കവിഞ്ഞു
ഇക്കൊല്ലം ഒക്ടോബര് മാസത്തെ ചരക്ക് സേവന നികുതി ഇനത്തിലെ മൊത്തം വരുമാനം 100,710 കോടി രൂപയായിരുന്നു. ഇതില് കേന്ദ്ര ചരക്ക് സേവന നികുതി 16,464 കോടി രൂപയും സംസ്ഥാന ചരക്ക് സേവന നികുതി 22,826 കോടി രൂപയും, കേന്ദ്ര ഭരണ പ്രദേശങ്ങളിലെ ചരക്ക് സേവന നികുതി 53,419 കോടി രൂപയും, , സെസ്സിലൂടെ 8,000 കോടി രൂപയുമാണ്.
കഴിഞ്ഞ മാസം 31-ാം തീയതി വരെ ഫയല് ചെയ്ത സെപ്റ്റംബര് മാസത്തെ റിട്ടേണുകളുടെ എണ്ണം 67.45 ലക്ഷമാണ്.
ND MRD - 810
(Visitor Counter : 108
ഉപഭോക്തൃകാര്യ, ഭക്ഷ്യ, പൊതുവിതരണ മന്ത്രാലയം
രാജ്യത്ത് 5.38 ലക്ഷം ന്യായവില കടകൾ പ്രവർത്തിക്കുന്നു; കേരളത്തിൽ 14,189 എണ്ണം
ന്യൂഡൽഹി, ജൂലൈ 30, 2021
പൊതു വിതരണ സംവിധാനത്തിന്  കീഴിൽ, 5.38 ലക്ഷം ന്യായവില കടകൾ  രാജ്യത്ത് പ്രവർത്തിക്കുന്നുണ്ടെന്ന് കേന്ദ്ര ഉപഭോക്തൃ കാര്യ, ഭക്ഷ്യ, പൊതുവിതരണ വകുപ്പ് സഹമന്ത്രി സാധ്വി നിരഞ്ജൻ ജ്യോതി അറിയിച്ചു. ഇന്ന് രാജ്യസഭയിൽ ഒരു ചോദ്യത്തിനുള്ള മറുപടിയായി രേഖാമൂലം അറിയിച്ചതാണ് ഇക്കാര്യം. കേരളത്തിൽ ദേശീയ ഭക്ഷ്യസുരക്ഷാ നിയമത്തിന്  കീഴിൽ, 14,189 ന്യായവില കടകളാണുള്ളത്
ന്യായവില കടകളുടെ ലൈസൻസിംഗ്, നിരീക്ഷണം, പ്രവർത്തനങ്ങളുടെ തുടർച്ചയായ മേൽനോട്ടം എന്നിവയുമായി ബന്ധപ്പെട്ട ഉത്തരവാദിത്വങ്ങൾ അതാത് സംസ്ഥാന/കേന്ദ്രഭരണ പ്രദേശങ്ങൾക്കാണ്.
എന്നിരുന്നാലും, കുറഞ്ഞത് 5 വർഷത്തേക്ക് ലൈസൻസ് നൽകാൻ വകുപ്പ് എല്ലാ സംസ്ഥാനങ്ങൾക്കും / കേന്ദ്രഭരണ പ്രദേശങ്ങൾക്കും നിർദ്ദേശം നൽകിയിട്ടുണ്ട്. ഇതിനുപുറമെ, ഈ വകുപ്പിന്റെ ടാർഗെറ്റഡ് പബ്ലിക് ഡിസ്ട്രിബ്യൂഷൻ സിസ്റ്റം  നിയന്ത്രണ ഉത്തരവ്, 2015, എല്ലാ സംസ്ഥാനങ്ങൾക്കും / കേന്ദ്രഭരണ പ്രദേശങ്ങൾക്കും ന്യായവില കടകളുടെ നിയന്ത്രണത്തിനും അവയുടെ സുഗമമായ പ്രവർത്തനത്തിനും ആവശ്യമായ ഒരു ചട്ടക്കൂട് നൽകുന്നു.
ദേശീയ ഭക്ഷ്യസുരക്ഷാ നിയമം, 2013  പ്രകാരം ഭക്ഷ്യധാന്യങ്ങൾ  മാത്രമേ സബ്സിഡി നിരക്കിൽ ടാർഗെറ്റഡ് പബ്ലിക് ഡിസ്ട്രിബ്യൂഷൻ സിസ്റ്റം  വഴി വിതരണം ചെയ്യുന്നുള്ളൂ.
പൊതു വിതരണ സംവിധാന  പരിഷ്കാരങ്ങൾ ഗുണഭോക്താക്കളുടെ ബയോമെട്രിക് പ്രാമാണീകരണത്തിലൂടെ സുതാര്യമായ രീതിയിൽ ഉയർന്ന സബ്സിഡി ഉള്ള ഭക്ഷ്യധാന്യങ്ങൾ വിതരണം ചെയ്യുന്നതിനുള്ള ഒരു സംവിധാനം നൽകുന്നു. കൂടാതെ, ഇടപാട് രേഖകൾ പൊതുമണ്ഡലത്തിൽ അപ്ലോഡ് ചെയ്യപ്പെടുകയും ചെയ്യുന്നു.
RRTN/SKY
(Visitor Counter : 118